CELEX: 32006D0016
Language: hr
Date: 2006-01-05 00:00:00
Title: 2006/16/EZ: Odluka Komisije od 5. siječnja 2006. o izmjeni Priloga B Direktivi Vijeća 88/407/EEZ i Priloga II. Odluci 2004/639/EZ s obzirom na uvozne uvjete za sjeme domaćih goveda (priopćena pod brojem dokumenta C(2005) 5840)  Tekst značajan za EGP

03/Sv. 54
            
            
               HR
            
            
               Službeni list Europske unije
            
            
               90
            
         32006D0016
   
               L 011/21
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 5. siječnja 2006.
   o izmjeni Priloga B Direktivi Vijeća 88/407/EEZ i Priloga II. Odluci 2004/639/EZ s obzirom na uvozne uvjete za sjeme domaćih goveda
   (priopćena pod brojem dokumenta C(2005) 5840)
   (Tekst značajan za EGP)
   (2006/16/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (1), a posebno njezin prvi podstavak članka 10. stavka 2., članak 11. stavak 2. i drugi stavak članaka 17.,
   budući da:
   
               (1)
            
            
               Direktivom Vijeća 2003/43/EZ (2) izmijenjena je Direktiva 88/407/EEZ, zbog čega je bilo nužno preinačiti Odluke Komisije koje se odnose na uvjete zdravlja životinja za uvoz sjemena domaćih goveda u Zajednicu.
            
         
               (2)
            
            
               Komisija je stoga donijela Odluku 2004/639/EZ od 6. rujna 2004. o utvrđivanju uvoznih uvjeta za sjeme domaćih goveda (3), koja je jednim aktom objedinila uvozna pravila za sjeme domaćih goveda.
            
         
               (3)
            
            
               Međutim, pojavile su se poteškoće pri uvozu goveđeg sjemena iz trećih zemalja zbog izostanka ili nepotpunih podataka u Prilogu B Direktivi 88/407/EEZ i u Prilogu II. Odluci 2004/639/EZ, koje se prema tomu trebaju odgovarajuće izmijeniti.
            
         
               (4)
            
            
               Kako bi se gospodarskim subjektima omogućilo prilagođavanje novim uvjetima izloženim u ovoj Odluci, primjereno je osigurati prijelazno razdoblje u kojemu se sjeme domaćih goveda koje udovoljava uvjetima izloženim u obrascu veterinarskog certifikata primjenjivog prije datuma stupanja na snagu ove Odluke može uvesti u Zajednicu.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog B Direktivi 88/407/EEZ izmjenjuje se u skladu s Prilogom I. ovoj Odluci.
   Članak 2.
   Prilog II. Odluci 2004/639/EZ zamjenjuje se Prilogom II. ovoj Odluci.
   Članak 3.
   U prijelaznom razdoblju koje završava 31. ožujka 2006., države članice dozvoljavaju uvoz sjemena domaćih goveda pod uvjetom da takvo sjeme:
   
               (a)
            
            
               udovoljava uvjetima izloženim u obrascu veterinarskog certifikata iz Priloga II. Odluci 2004/639/EZ primjenjivog prije datuma stupanja na snagu ove Odluke; i
            
         
               (b)
            
            
               bude popraćeno takvim, propisno ispunjenim certifikatom.
            
         Članak 4.
   Ova se Odluka primjenjuje od 1. siječnja 2006.
   Članak 5.
   Ova je Odluka upućena državama članicama.
   
      Sastavljeno u Bruxellesu 5. siječnja 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 194, 22.7.1988., str. 10. Direktiva kako je zadnje izmijenjena Odlukom Komisije 2004/101/EZ (SL L 30, 4.2.2004., str. 15.).
   
      (2)  SL L 143, 11.6.2003., str. 23.
   
      (3)  SL L 292, 15.9.2004., str. 21. Odluka kako je zadnje izmijenjena Odlukom 2005/290/EZ (SL L 93, 12.4.2005., str. 34.).
   
      PRILOG I.
      Drugi podstavak poglavlja I. dijela 1. točke (d) Priloga B Direktivi 88/407/EEZ zamjenjuje se sljedećim:
      
         „Nadležno tijelo može odobriti da se testovi koji se spominju u točki (d) provode na uzorcima sakupljenim u karantenskom objektu. U tom slučaju, razdoblje karantene koje se spominje u točki (a) ne može početi prije datuma uzorkovanja. Međutim, ako se bilo koji od testova navedenih u točki (d) pokaže pozitivnim, dotična se životinja odmah uklanja iz izolacijske jedinice. U slučaju skupne izolacije, razdoblje karantene koje se spominje u točki (a) za preostale životinje ne može započeti dok se životinja koja se na testu pokazala pozitivnom ne ukloni.”
      
   
   
      PRILOG II.
      
         
            „PRILOG II.
            
               Obrazac veterinarskog certifikata za uvoz
            
            DIO 1.
            
               SJEME DOMAĆIH GOVEDA ZA UVOZ, PRIKUPLJENO U SKLADU S DIREKTIVOM VIJEĆA 88/407/EEZ KAKO JE IZMIJENJENA DIREKTIVOM 2003/43/EZ
            
            Sljedeći obrazac veterinarskog certifikata primjenjiv je za uvoz sjemena sakupljenog u skladu s Direktivom Vijeća 88/407/EEZ, kako je izmijenjena Direktivom 2003/43/EZ.
            
               
            
               
            
               
            DIO 2.
            
               SJEME DOMAĆIH GOVEDA SAKUPLJENO, OBRAĐENO I SKLADIŠTENO PRIJE 31. PROSINCA 2004. ZA UVOZ OD 1. SIJEČNJA 2005. U SKLADU S ČLANKOM 2. STAVKOM 2. DIREKTIVE VIJEĆA 2003/43/EZ
            
            Sljedeći obrazac veterinarskog certifikata primjenjiv je od 1. siječnja 2005. za uvoz sjemena sakupljenog, obrađenog i skladištenog prije 31. prosinca 2004. u skladu s uvjetima prethodno predviđenim Direktivom Vijeća 88/407/EEZ te uvezenog nakon tog datuma u skladu s člankom 2. stavkom 2. Direktive 2003/43/EZ.